Abad ke-4 SM

Abad ke-4 SM merujuk kepada abad yang berlangsung dari 1 Januari 400 SM hingga 31 Disember 301 SM dalam kalendar Gregory.

 Gambaran keseluruhan 

Abad ini menandakan kemuncak peradaban Yunani klasik dalam segala aspeknya. Dengan penaklukan-penaklukan Alexander Agung dan perang saudara jeneral-jeneralnya selepas kemangkatan beliau, zaman Keyunanian bermula.

 Peristiwa 
 Pertengahan abad ke-4 SM – Priene, Turki barat dibina semula.
 Abad ke-4 SM – Pektoral, dari kubur seorang penduduk Scythia di Ordzhonikidze, Rusia dicipta, dan kini berada di Muzium Sejarah, Kiev.
 Akhir abad ke-4 SM – Diadem yang dikatakan didapati di dalam sebuah kubur yang berhampiran dengan Hellespont kini berada di Muzium Seni Metropolitan, New York.
 383 SM – Majlis Buddhisme Kedua di Vesali, 100 tahun selepas Parimirvana.
 323 SM – Alexander Agung menaklukkan Empayar Parsi. Kemerosotan dan pengurangan penduduk Yunani, dengan penghijrahan secara besar-besaran ke tanah-tanah taklukan.
 312 SM – Seleucus I Nicator memantapkan kedudukannya di Babylon, dan mengasaskan Empayar Seleucid.
 Serangan Celt terhadap Ireland.
 Perang Allia dan penjarahan Rom yang kemudian oleh tentera Gaul.
 Masyarakat Scythia mula diserap ke dalam masyarakat Sarmatia.
 Rom menaklukkan kawasan Abruzzi. Kemerosotan peradaban Etruska.

 Tokoh-tokoh 

 Marcus Furius Camillus, diktator Rom (k.k. 446–365 SM).
 Plato, ahli falsafah (k.k. 427–347 SM).
 Lelaki Tollund, mangsa pengorbanan manusia di Semenanjung Jutland di Denmark, merupakan bukti terawal yang diketahui tentang penyembahan Odin.
 Aristotle, ahli falsafah dan ahli sains (384–322 SM).
 Philip II dari Macedon (lahir 382, memerintah antara 359–336 SM).
 Demosthenes (384–322 SM), negarawan dan pemidato Athens yang terkenal yang menjadi penentang ganas kepada Philip II dan Alexander dari Macedon.
 Darius III dari Parsi, raja terakhir Dinasti Achaemenid (lahir 380, memerintah antara 359–330 SM).
 Mencius, ahli sejarah dan tokoh bijaksana Cina (371–289 SM).
 Yang Zhu (juga dikenali sebagai Yang Chu), ahli falsafah Cina yang dikenali kerana keakuan serta sebagai pesaing intelektual kepada Mencius.
 Ptolemy I Soter, pengasas dinasti Ptolemy (k.k. 367–283 SM).
 Shang Yang, perdana menteri Qin, yang pembaharuannya membantu Qin menjadi sebuah negara yang paling kuat, dan yang kemudian menyatukan China (tempoh antara 361–338 SM).
 Seleucus I Nicator, pengasas Empayar Seleucid (k.k. 358–281 SM).
 Alexander Agung, raja Macedon, yang menyerang Asia Minor, Parsi dan tiba di India (lahir 356, memerintah antara 336–323 SM).
 Brennus, ketua suku kaum Gaul.
 Zhuangzi.
 Arkon Pella, satrap (iaitu gabenor provinsi) Babylonia.

 Perekaan, penemuan, dan pengenalan 
 Skrip Brahmi yang tertua berasal dari zaman ini (Brahmi ialah leluhur skrip-skrip Indik).
 Rom membina akueduk yang pertama.
 Orang Cina menggunakan kantung.
 Gastraphetes, busur silang pertama, direka di Syracuse.
 Bata bakar digunakan buat pertama kali di Greece.
 Keldai digunakan buat pertama kali untuk membekalkan kuasa kepada kilang di Greece.
 Tork dengan pangkalan-pangkalan kepala singa, dicipta di Susa (Shush moden, Iran), dan kini berada di Musee du Louvre, Paris.
 Daric, sekeping duit syling yang ditempah buat pertama kali di bawah Darius I dari Parsi, dikeluarkan dan contohnya boleh didapati di bilik Syiling Heberden, Muzium Ashmolean, Oxford.